CELEX: 32014R0759
Language: hu
Date: 2014-07-10 00:00:00
Title: A Bizottság 759/2014/EU végrehajtási rendelete ( 2014. július 10. ) egyes áruk Kombinált Nómenklatúra szerinti besorolásáról

15.7.2014   
            
            
               HU
            
            
               Az Európai Unió Hivatalos Lapja
            
            
               L 207/7
            
         A BIZOTTSÁG 759/2014/EU VÉGREHAJTÁSI RENDELETE
   (2014. július 10.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által meghatározott határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 10-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Megközelítőleg 4 × 2,3 × 2,3 m méretű, nem önjáró gép (úgynevezett strandgereblyéző gép) homokos strandok tisztítására.
                  A gépet arra használják, hogy átszitálják és megtisztítsák a homokot az olyan szennyeződésektől, mint például üveg, műanyag, cigarettacsikk, szalma, fémdoboz, kő, tengerifű, alga/moszat, kis fadarabok.
                  A gép terelőlemezes ekevassal elegyengeti a homok felszínét. Majd több száz, rozsdamentes acélból készült rugós terhelésű foggal átszitálja a homokot. Végül a szennyeződéseket kirostálja a homokból és szállítószalagon az ürítőtartályba juttatja.
               
               
                  8479 10 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8479 és a 8479 10 00 KN-kód szövege határozza meg.
                  Mivel a gép csak a szemetet válogatja, illetve rostálja ki a homokból, és nem magát a homokot rostálja át, a 8474 vtsz. alá ásványi anyag válogatására vagy rostálására szolgáló gépként való besorolása kizárt (lásd a 8474 vtsz.-hoz tartozó Harmonizált Rendszer Magyarázata (HRM) első bekezdésének (I) pontját).
                  Mivel a gépet strandok karbantartására (megtisztítására) használják, ezért közműhöz, építkezéshez vagy hasonlóhoz használt gépnek minősül (lásd még a 8479 vtsz.-hoz tartozó HRM (II) fejezet (A) alcsoportjának ötödik bekezdését). A gépet ezért a 8479 10 00 vtsz. alá, közműhöz, építkezéshez vagy hasonlóhoz használt gépként kell besorolni.